Document ID: /roh_data/filtered/fineweb-2-filterrobots_roh.jsonl.gz/19309

Quella pretenda che las persunas cun impediments pon far diever dal traffic public senza barrieras. Tranter auter stoppia vegnir definì, tgeninas staziuns ch'han da vegnir renovadas e tar tgeninas che bastan mesiras pli simplas sco per exempel l'agid dal persunal.
Mo 35% da las staziuns èn senza barrieras
Fin la fin dal 2016 eran pir 35% da las 1’800 staziuns svizras confurmas a la lescha davart l'egualitad da persunas cun impediments. Cun quai che surtut las staziuns grondas han gia fatg ils midaments necessaris, profiteschian radund 64% da las passagieras ed ils passagiers gia uss dals midaments.
Viafier retica pronta enfin 2023
Sin buna via è la Viafier retica. Sco quai che Yvonne Dünser, la pledadra da la Retia ha ditg al Radio Rumantsch, sajan els optimistics da pudair porscher tar tut las 103 staziuns e fermadas ina schliaziun adequata per las persunas cun impediments.
RR actualitad 17:20